*Projekts*

LATVIJAS REPUBLIKAS MINISTRU KABINETS

2019.gada Noteikumi Nr.

Rīgā (prot. Nr.            . §)

### Grozījumi Ministru kabineta 2007. gada 31. jūlija noteikumos Nr. 525 “Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa”

*Izdoti saskaņā ar likuma*

*“Par akcīzes nodokli”*

*5. panta piekto daļu, 14. panta 2.1 daļu,*

*18. panta pirmo daļu un 28. panta piekto daļu un*

*likuma “Par nodokļu piemērošanu brīvostās*

*un speciālajās ekonomiskajās zonās”*

*3. panta desmito daļu*

1. Izdarīt Ministru kabineta 2007. gada 31. jūlija noteikumos Nr. 525 “Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa” (Latvijas Vēstnesis, 2007, 132. nr.; 2008, 162. nr.; 2009, 23., 103., 177. nr.; 2010, 51/52., 97. nr.; 2015, 30. nr.; 2018, 42. nr.) šādus grozījumus:

1.1. papildināt noteikumu deleģējumu aiz vārda “pirmo” ar vārdu un skaitli “un 1.1”;

1.2. papildināt 1.punktu ar 1.4.apakšpunktu šādā redakcijā:

 “1.4. kārtību, kādā saskaņā ar likuma 18.panta 1.1 daļu Valsts ieņēmumu dienests izsniedz, pārreģistrē vai anulē izziņu to naftas produktu iegādei, kuriem piemēro nodokļa atbrīvojumu vai atvieglojumu, un kādā izsniedz atļauju naftas produktu atlikumu pārvietošanai vai realizācijai.”;

1.3. aizstāt 20.² punktā vārdus “vai pārreģistrācijai” ar vārdiem “pārreģistrācijai vai anulēšanai”;

1.4. izteikt 52.5.apakšpunktu jaunā redakcijā:

“52.5. ja patērējamo iezīmēto (marķēto) naftas produktu daudzums pārsniedz 7000 litrus gadā, dokumentus, kuri apliecina, ka iesniegumā minētās tvertnes ir aprīkotas ar skaitītāju, kas nodrošina izmantojamo iezīmēto (marķēto) naftas produktu patēriņa summāru un neanulējamu uzskaiti;”;

1.5. papildināt noteikumus ar 52.1 punktu šādā redakcijā:

“52.1 Ja šo noteikumu 52.punktā noteikto iesniegumu iesniedz atkārtotai izziņas iezīmēto (marķēto) naftas produktu iegādei (izmantošanai brīvostās un speciālajās ekonomiskajās zonās saskaņā ar likuma “Par nodokļu piemērošanu brīvostās un speciālajās ekonomiskajās zonās” 3.panta devīto daļu) saņemšanai, iesniegumam pievieno tikai tos 52.punktā minētos dokumentus, kuros mainījusies informācija.”;

1.6. papildināt 64.punktu ar 64.6. apakšpunktu šādā redakcijā:

“64.6. lietotājs trīs gadu laikā atbilstoši izziņai, kas izsniegta uz nenoteiktu laiku, nav iegādājies naftas produktus.”;

1.7. papildināt noteikumus ar 64.1 punktu šādā redakcijā:

“64.1 Valsts ieņēmumu dienests anulē izziņu iezīmēto (marķēto) naftas produktu iegādei vai izziņu eļļas atkritumu iegādei, ja saņemts lietotāja iesniegums par izziņas anulēšanu.”;

1.8. papildināt noteikumus ar 79.1 punktu šādā redakcijā:

“79.1 Jašo noteikumu 79.punktā noteikto iesniegumu iesniedz atkārtotai izziņas naftas produktu izmantošanai divējādi vai citiem mērķiem saņemšanai, iesniegumam pievieno tikai tos 79.punktā minētos dokumentus, kuros mainījusies informācija, kā arī 79.9.apakšpunktā minēto informāciju.”;

1.9. izteikt 86.punktu šādā redakcijā:

“86. Valsts ieņēmumu dienests ir tiesīgs neizsniegt vai nepārreģistrēt izziņu naftas produktu izmantošanai divējādi vai citiem mērķiem, ja:

86.1. lietotājs pēc Valsts ieņēmumu dienesta rakstiska pieprasījuma iesniegumā nav norādījis visu nepieciešamo informāciju vai nav iesniedzis šo noteikumu 79. un 82.punktā minētos dokumentus un 901.punktā minēto informāciju;

86.2. lietotājs iesniegumā vai tam pievienotajos dokumentos ir sniedzis nepatiesas ziņas vai pievienotie dokumenti ir viltoti;

86.3. lietotājs gada laikā pirms iesnieguma iesniegšanas ir pārkāpis normatīvajos aktos par naftas produktu aprites kārtību vai šajos noteikumos noteiktās prasības;

86.4. lietotājam ir Valsts ieņēmumu dienesta administrēto nodokļu (nodevu) parāds (izņemot gadījumus, ja attiecīgo maksājumu termiņi normatīvajos aktos noteiktajā kārtībā ir pagarināti un persona nodokļu parāda saistības pilda), kura kopsumma pārsniedz 150 *euro*.”;

1.10. papildināt noteikumus ar 86.1 punktu šādā redakcijā:

“86.1 Valsts ieņēmumu dienests ir tiesīgs anulēt izziņu naftas produktu izmantošanai divējādi vai citiem mērķiem, ja:

86.11. lietotājs iesniegumā vai tam pievienotajos dokumentos ir sniedzis nepatiesas ziņas vai pievienotie dokumenti ir viltoti;

86.12. lietotājs nav ievērojis šo noteikumu 83.punktā minētās prasības;

86.13. lietotājs pēc Valsts ieņēmumu dienesta vai citas kontroles institūcijas amatpersonas atkārtota pieprasījuma nenodrošina iespēju veikt pārbaudi;

86.14. saņemtais naftas produktu daudzums pārsniedz izziņā naftas produktu izmantošanai divējādi vai citiem mērķiem norādīto daudzumu;

86.15. lietotājam ir Valsts ieņēmumu dienesta administrēto nodokļu (nodevu) parāds (izņemot gadījumus, ja attiecīgo maksājumu termiņi normatīvajos aktos noteiktajā kārtībā ir pagarināti un persona nodokļu parāda saistības pilda), kura kopsumma pārsniedz 150 *euro*;

86.16. nav pierādījumu par galaprodukta, kura ražošanai tika iegādāti naftas produkti, saražošanu un realizāciju;

86.17. saražotie galaprodukti piegādāti saņēmējiem, kuru darbības veids nav saistīts ar šādu produktu izmantošanu un nav ekonomiska pamatojuma to izmantošanai;

86.18. tiek konstatēts, ka saražotie un realizētie galaprodukti nav saņemti piegādes vietā;

86.19. saņemtie naftas produkti izmantoti citu produktu, nevis tādu produktu, kas ir deklarēti saņemot izziņu, ražošanā;

86.110. lietotājs pēc Valsts ieņēmumu dienesta rakstiska pieprasījuma iesniegumā nav iesniedzis šo noteikumu 901.punktā minēto informāciju.”;

1.11. papildināt noteikumus ar 86.2 punktu šādā redakcijā:

“86.2 Valsts ieņēmumu dienests anulē izziņu naftas produktu izmantošanai divējādi vai citiem mērķiem, ja saņemts lietotāja iesniegums.”;

1.12. papildināt 92.punktu aiz vārdiem “zivsaimniecības nodrošināšanai” ar vārdiem “izņemot zveju iekšējos ūdeņos”;

1.13. izteikt 122.¹ punktu šādā redakcijā:

“122.¹ Ja izziņa iezīmēto (marķēto) naftas produktu iegādei (izmantošanai par kurināmo), izziņa eļļas atkritumu iegādei (izmantošanai par kurināmo), izziņa par tiesībām iegādāties iezīmētos (marķētos) naftas produktus (izmantošanai brīvostās un speciālajās ekonomiskajās zonās), izziņa naftas produktu izmantošanai divējādi vai citiem mērķiem vai izziņa naftas produktu iegādei izmantošanai koksa ķīmiskajai apstrādei (turpmāk - izziņa) ir zaudējusi spēku vai ir anulēta, naftas produktu atlikumu atļauts izmantot izziņā norādītajam mērķim, realizēt vai pārvietot gadu pēc izziņas spēka zaudēšanas vai anulēšanas.”;

1.14. papildināt 123.punkta ievaddaļu aiz vārdiem “ir zaudējusi spēku” ar vārdiem “vai ir anulēta”;

* 1. svītrot 8.pielikumā aili “Atlikušais daudzums, kuru atļauts piegādāt pēc izziņas pārreģistrācijas (litri)5” un 5.piezīmi.
	2. svītrot 12.pielikumā aili “Atlikušais daudzums pēc izziņas pārreģistrācijas (litri/kilogrami)3” un 3.piezīmi.

1.17. aizstāt 6., 7., 8., 9., 10., 12., 14. un 15.pielikumā vārdus “Z.v.” ar vārdiem “ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU”.

2. Šo noteikumu 1.12.apakšpunkts stājas spēkā 2019.gada 1.jūlijā.

3. Noteikumi stājās spēkā 2019.gada 1.maijā.

Ministru prezidents  A.K.Kariņš

Finanšu ministrs  J.Reirs